《游凤皇台委垒不称不复和昔韵而戏作此歌》
明代·王世贞

太白绝代才，曾歌凤皇台。凤皇虽逝台不改，太白千秋句犹在。

高皇定鼎万㝢同，此台附之益豪雄，凌云铜雀皆下风。

及我游斯，培塿土堆。如一蚵蚾，偃卧苍苔。三山二水不到眼，深谷高陵或有之。

我笑凤台非昔时，台亦笑余凤德衰。尔毁不可复，余衰犹可追。

明年便逐孟亏去，笼畜此鸟如家雌。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。